
REPUBLIKA HRVATSKA
VUKOVARSKO SRIJEMSKA ŽUPANIJA
OPĆINA NUŠTAR

			

KLASA:  551-02/26-03/01 
URBROJ: 2196-21-01/01-26-2
Nuštar, 13.10.2026.

 

Temeljem članka 46. statuta Općine Nuštar („službeni vjesnik „ Vukovarsko-srijemske županije, br. 05/21 i 06/23) i Odluke o dodjeli jednokratnih novčanih naknada za financiranju troškova ogrijeva mještanima Općine Nuštar koji se griju na drva (Klasa: 551-02/26-03/01, URBROJ: 2196-21-01/01-26-1 od 13. listopada 2026. godine), načelnik Općine Nuštar objavljuje
 
JAVNI POZIV
za podnošenje Zahtjeva za dodjelu jednokratnih novčanih naknada
za podmirenje troškova ogrjeva
 
I.

        Pozivaju se mještani s prebivalištem na području Općine Nuštar koji se griju na drva, da podnesu Zahtjev za ostvarivanje prava na jednokratnu novčanu naknadu za podmirenje troškova ogrjeva.
        Pravo na jednokratnu novčanu naknadu može ostvariti svaki mještanin Općine Nuštar koji se grije na drva, ima prebivalište na području Općine Nuštar i ne ostvaruje primanja veća od 380,00 eura za samce, odnosno 580,00 eura za obitelj.
       
 Iznos jednokratne novčane naknade za troškove ogrijeva je 200,00 eura.

Podnositelj zahtjeva odnosno obitelj podnositelja navedena na adresi u zahtjevu ne smije imati nikakav dug prema Općini Nuštar i komunalnom poduzeću Monosterium d.o.o. u vlasništvu Općine Nuštar

II.

      Potrebna dokumentacija za podnositelja zahtjeva:
1. Ispunjeni obrazac Zahtjeva za ostvarivanje prava na ogrjev (obrazac se može pronaći na stranicama Općine Nuštar www.nustar.hr, preuzeti u Općini Nuštar, Trg dr. Franje Tuđmana 1, 32221 Nuštar)
2. Obostranu presliku osobne iskaznice ili uvjerenje o prebivalištu 
3. Broj tekućeg ili žiro računa
4. Potvrda porezne uprave o prihodima za sve članove kućanstva


III.

Zahtjevi se podnose na slijedeći način:
· U Općini Nuštar radnim danom od 13. listopada do 30. listopada 2026. godine u vremenskom periodu od 09:00 – 13:00 sati
· na e-mail adresu nustar-opcina@vu.t-com.hr 
· [bookmark: _GoBack]poštom na adresu: Trg dr. Franje Tuđmana 1, 32221 Nuštar

Nepravovremeni i nepotpuni Zahtjevi neće se razmatrati.


IV.
 
      Javni poziv se objavljuje na Internet stranici Općine Nuštar www.nustar.hr te na oglasnoj ploči Općine Nuštar.


OPĆINA NUŠTAR
OPĆINSKI NAČELNIK 
Hrvoje Drinovac

